Рој Роџерс

**Рој Роџерс** (*;* роден како **Леонард Френклин Слај**, англ. *Leonard Franklin Slye*; 5 ноември 1911 ― 6 јули 1998 година), наречен **Кралот на Каубојците** ― американски пејач, глумец, телевизиски водител и родео-јавач.

## Живот и кариера
Рој Роџерс е роден на 5 ноември 1911 година во Синсинати во сиромашно семејство. Во 1919 година неговото семејство купило фарма во Охајо. Сепак, таткото на Роџерс брзо сфатил дека со фармата не може да го издржува сопственото семејство и почнал да работи во фабрика. Во меѓувреме, неговиот син Рој ги развил своите јавачки вештини, кои подоцна ги искористил за неговите филмови. По години сиромаштија и напорна работа, во 1930 година со автостоп заминал за Калифорнија.

На локалната музичка сцена се пробил преку натпревар во пеење. Таму ги запознал Боб Нолан и Тим Спенсер, со кои во 1933 година го основале триото Sons of the Pioneers. Групата наскоро доживеала голем успех. И покрај редовните концерти и радио снимања, членовите на Sons of the Pioneers нашле време да глумат помали улоги во вестерн филмови. Во 1937 година, Роџерс го заменил Џин Отри (кој во тоа време бил вестерн ѕвезда) во авантуристичкиот филм *Под вестерн ѕвездите.* По само неколку филмови, тој го надминал Отри во популарноста кај публиката и станал една од најпознатите и најпопуларните вестерн ѕвезди во тоа време.

Рој Роџерс глумел во 87 филма, а снимил и многу епизоди за неговата истоимена радио програма која се емитувала девет години. Од 1951 до 1957 година, бил водител на телевизиската серија *„Тhe Roy Rogers Show“*. Во многу епизоди од серијата, Рој се појавувал со неговата сопруга Дејл Еванс; неговиот коњ Тригер; и неговиот германски овчар, Булет.

Рој Роџерс бил единствениот кантри пејач кој двапати бил примен во Куќата на славата на кантри-музиката, во 1980 година како член на *Sons of the Pioneers* и во 1988 година како солист. Заедно со Боб Хоуп, Мики Руни и Тони Мартин, тој има две ѕвезди на Булеварот на славните во Холивуд; втората ѕвезда се однесува на неговата група.

Во неговите подоцнежни години, одобрил неговото име да се користи за ланецот на ресторани Рој Роџерс.

## Занимливости
[мини|Отисоците на Рој Роџерс и Тригер на тротоарот пред Кинескиот театар во [Холивуд]]

* Во филмот од 1938 година*, Авантурите на Робин Худ* (англ. *The Adventures of Robin Hood)* Оливија де Хевиленд јава на коњ по име Златен Облак. По завршувањето на снимањето, Рој Роџерс го купил коњот и го нарекол Тригер; коњот потоа станал најпознат коњ во филмската индустрија.
* Роџерс, по мајка му имал индијанско потекло. Во 1967 година, група индијански племиња го изгласале за „извонреден индијански граѓанин на годината“.
* Културното влијание на Роџерс се одразува во многу песни, како „If I Had a Boat“ од Лајл Ловет, „Roy Rogers“ од Елтон Џон од неговиот албум од 1973 година *Goodbye Yellow Brick Road* и „Should've Been a Cowboy“ од Тоби Кит.
* Рој Роџерс се спомнува во многу филмови, вклучително и *„[[Умри машки]]“* (1988) во кој ликот кој го толкува Брус Вилис, Џон Меклејн, го користел псевдонимот „Рој“ и рекол: „Јас отсекогаш бев малку наклонет кон Рој Роџерс всушност“.

## Место во благајните

Неколку години публиката го рангирала Рој Роџерс меѓу најпопуларните ѕвезди во САД:

* 1942 ― второ место на листата на најпопуларни вестерн-ѕвезди (по Џин Отри)
* 1943 ― најпопуларна вестерн-ѕвезда
* 1944 ― 24-та најпопуларна ѕвезда во САД; најпопуларна вестерн-ѕвезда.
* 1945 ― најпопуларна вестерн ѕвезда; 10-та најпопуларна ѕвезда
* 1946 ― 10-та најпопуларна ѕвезда во САД; најпопуларна вестерн-ѕвезда
* 1947 ― 12-та најпопуларна ѕвезда во САД; најпопуларна вестерн-ѕвезда
* 1948 ― 17-та најпопуларна ѕвезда во САД; најпопуларна вестерн-ѕвезда
* 1949 ― 18-та најпопуларна ѕвезда во САД; најпопуларна вестерн-ѕвезда
* 1950 ― 19-то место (САД); најпопуларна вестерн-ѕвезда
* 1951 ― најпопуларна вестерн-ѕвезда
* 1952 ― најпопуларна вестерн-ѕвезда (10-та година по ред)

## Филмографија (избор)

* 1938: Под вестерн-ѕвездите (*Under Western Stars)*
* 1938: Били Кид *се враќа (Billy the Kid Returns)*
* 1939: Аризона Кид *(The Arizona Kid)*
* 1939: Каубоец во Њујорк *(Wall Street Cowboy)*
* 1939: Сага за долината на смртта (*Saga of Death Valley)*
* 1940: Ренџерот и дамата (*The Ranger and the Lady)*
* 1940: Колорадо (*Colorado)*
* 1940: Младиот Бил Хикок (*Young Bill Hickok)*
* 1940: Младиот Бафало Бил (*Young Buffalo Bill)*
* 1941: Шерифот од *Томбстоун (Sheriff of Tombstone)*
* 1942: Јужно од Санта Фе (*South of Santa Fe)*
* 1943: Ајдахо (*Idaho)*
* 1943: Кралот на каубојците (*King of the Cowboys)*
* 1943: Сребрени мамузи (*Silver Spurs)*
* 1943: Песна за Тексас (*Song of Texas)*
* 1944: Каубоец и сењорита (*Cowboy and the Senorita)*
* 1944: Песна за Невада (*Song of Nevada)*
* 1944: Бразил *(Brazil)*
* 1944: Холивудска кантина (*Hollywood Canteen)*
* 1945: З*ајдисонце во Ел Дорадо (Sunset in El Dorado)*
* 1946: Хелдорадо (*Heldorado)*
* 1946: Виножито над Тексас (*Rainbow Over Texas)*
* 1946: Истрели на ранчот *(Мојот Пал тригер)*
* 1946: Под небото на Невада (*Under Nevada Skies)*
* 1948: Под ѕвездите на Калифорнија (*Under California Stars)*
* 1948: Очите на Тексас (*Eyes of Texas)*

## Дискографија

### Албуми

* 1961: *The Bible Tells Me*
* 1990: *The Best Of Roy Rogers*
* 2003: *Roy Rogers Stampede*

## Поврзано

* Дејл Еванс
* Тригер (коњ)
* Ресторани на Рој Роџерс
* Коктел Рој Роџерс

## Наводи

## Надворешни врски

Категорија:Пејачи од Калифорнија
Категорија:Вестерн глумци
Категорија:Американски кантри-музичари
Категорија:Американски ТВ глумци
Категорија:Американски филмски глумци
Категорија:Американски кантри кантавтори
Категорија:Американски пејачи од 20 век
Категорија:Американски глумци од 20 век
Категорија:Починати во 1998 година
Категорија:Родени во 1911 година
Категорија:Сите статии со непотврдени изјави